Dodatna vprašanja dobaviteljev, zagotavljanje artiklov od 1. 12. 2024

1- Zavarovani osebi, ki uporablja inzulinsko črpalko z zaprto zanko je iztekla doba trajanja za oddajni. Obnovljiva naročilnica za senzorje je še odprta. Kako taki zavarovani osebi zagotoviti oddajnik.

*Primer: Doba trajanja oddajnika je iztekla 5.12., zaradi šibke baterije je treba oddajnik zamenjati z novim, zato so na kliniki poskusili predpisati naročilnico za Sistem za merjenje glukoze zahtevni (1257). Tega niso mogli narediti, ker stara naročilnica za senzorje (1247) še odprta. Poskusili smo izdati oddajnik na obnovljivo naročilnico za senzorje, ampak ponuja le opcijo obeh vrst senzorjev, ne pa tudi oddajnika.*

Odgovor: Po novem sta senzor in oddajnik del 1257 Sistema za merjenje glukoze v medceličnini – zahtevni. Stara naročilnica za senzorje naj se prekine. Izda naj se nova naročilnica, na katero bo potem zavarovana oseba lahko prejela tako senzorje kot tudi oddajnik.

2- Če pri novi naročilnici za potrošni material izdamo npr. samo rezervoarje, potem tri mesece ne moremo naknadno izdati še infuzijskih setov. Pogosto kdo od uporabnikov naknadno ugotovi, da mu zmanjkuje tudi setov. Ali zdaj takšna naknadna izdaja znotraj treh mesecev ni več možna?

Odgovor: Ne, naknadna izdaja znotraj treh mesecev ni več mogoča. Dobavitelj je dolžan ob izdaji artiklov pri zavarovani osebi preveriti, da ima na zalogi ustrezno – potrebno količino pripomočkov, ki zadostuje do naslednje izdaje.